open-index/open-wikipedia-markdown huggingface dataset:
اقبال عظیم

**پروفیسر اقبال عظیم** بینائی سے محروم محقق، ادیب، شاعرہیں۔

## نام
پاکستان سے تعلق رکھنے والے شاعر اور ادیب    کا قلمی نام اقبال عظیم  تھا۔ ان کے والد سید مقبول عظیم عرش  تھے۔
### ولادت
اقبال عظیم 8 جولائی 1913ء میں   انبیٹھ میرٹھ بھارت میں پیدا ہوئے۔
### مختصر حالات زندگی
لکھنؤ یونیورسٹی سے بی اے اور آگرہ یونیورسٹی سے ایم۔ اے کی ڈگری حاصل کی۔ ہندی اور بنگلہ کے اعلیٰ امتحانات پاس کیے۔ ساڑھے گیارہ سال یوپی کے سرکاری مدارس میں معلمی کی۔ جولائی 1950ء میں مشرقی پاکستان آئے اور تقریباً بیس سال سرکاری ڈگری کالجوں میں پروفیسر اور صدر شعبہ اردو کی حیثیت سے کام کیا۔ اپریل 1970ء میں بینائی زائل ہونے کے سبب اپنے اعزہ کے پاس کراچی آ گئے۔
## وفات
اقبال عظیم کی وفات22 ستمبر 2000ء کو کراچی(سندھ)، پاکستان میں ہوئی۔
### تصانیف
* مضراب (1975ء) غزلوں کے مجموعہ
* لب کشا (نعتوں کا مجموعہ)
* قاب قوسین ،کراچی،ایوانِ اُردو،جون 1977ء، 136 ص (نعتوں کا مجموعہ ہے)۔
* مشرقی بنگال میں اردو آپ کی نثری تصنیف ہے۔ جس میں بنگال کی دو سو سالہ لسانی اور ادبی تاریخ کا جائزہ لیاگیا ہے۔
* حکیم ناطق مرتب کردہ دیوان ہے 
* بوئے گُل (شاعری)
* نثر وحشت
* زبور حرم کلیات نعت
* محاصل ناشر،ایجوکیشنل پبلشنگ ہاؤس۔ دہلی، 1987ء (شعری کلیات)
* مضراب و رباب (شاعری)
* نادیدہ شاعری
* چراغ ِآخری شب (شاعری)
* سات ستارے سوانح 

## نمونۂ کلام
### نعت
*فاصلوں کو تکلف ہے ہم سے اگر ، ہم بھی بے بس نہیں ، بے سہارا نہیں

*خود اُنھی کو پُکاریں گے ہم دُور سے ، راستے میں اگر پاؤں تھک جائیں گے

*ہم مدینے میں تنہا نکل جائیں گے اور گلیوں میں قصداً بھٹک جائیں گے
*ہم وہاں جا کے واپس نہیں آئیں گے ، ڈھونڈتے ڈھونڈتے لوگ تھک جائیں گے

*جیسے ہی سبز گنبد نظر آئے گا ، بندگی کا قرینہ بدل جائے گا
*سر جُھکانے کی فُرصت ملے گی کِسے ، خُود ہی پلکوں سے سجدے ٹپک جائیں گے

*نامِ آقا جہاں بھی لیا جائے گا ، ذکر اُن کا جہاں بھی کیا جائے گا
*نُور ہی نُور سینوں میں بھر جائے گا ، ساری محفل میں جلوے لپک جائیں گے

*اے مدینے کے زائر خُدا کے لیے ، داستانِ سفر مُجھ کو یوں مت سُنا
*بات بڑھ جائے گی ، دل تڑپ جائے گا ، میرے *محتاط آنسُو چھلک جائیں گے

*اُن کی چشمِ کرم کو ہے اس کی خبر ، کس *مُسافر کو ہے کتنا شوقِ سفر
*ہم کو اقبالؔ جب بھی اجازت ملی ، ہم بھی آقا کے دربار تک جائیں گے

### نعت
*مدینے کا سفر ہے اور میں نم دیدہ نم دیدہ
*جبیں افسردہ افسردہ قدم لغزیدہ لغزیدہ

*چلا ہوں ایک مجرم کی طرح میں جانبِ طیبہ
*نظر شرمندہ شرمندہ بدن لرزیدہ لرزیدہ

*کسی کے ہاتھ نے مجھ کو سہارا دے دیا ورنہ
*کہاں میں اور کہاں یہ راستے پیچیدہ پیچیدہ

*کہاں میں اور کہاں اس روضہ اقدس کا نظارہ
*نظر اس سمت اٹھتی ہے مگر دزدیدہ دزدیدہ

*غلامانِ محمدؐ دور سے پہچانے جاتے ہیں
*دلِ گرویدہ گرویدہ سرِ شوریدہ شوریدہ

*مدینے جا کے ہم سمجھے تقدس کس کو کہتے ہیں
*ہوا پاکیزہ پاکیزہ فضا سنجیدہ سنجیدہ

*بصارت کھو گئی لیکن بصیرت تو سلامت ہے
*مدینہ ہم نے دیکھا ہے مگر نادیدہ نادیدہ

*وہی اقبال جس کو ناز تھا کل خوش مزاجی پر
*فراقِ طیبہ میں رہتا ہے اب رنجیدہ رنجیدہ

*مدینے کا سفر ہے اور میں نمدیدہ نمدیدہ
*جبیں افسرہ افسردہ قدم لرزیدہ لرزیدہ

## حوالہ جات

اقبال عظیم
زمرہ:1913ء کی پیدائشیں
زمرہ:2000ء کی وفیات
زمرہ:اردو شعرا
زمرہ:بیسویں صدی کے شعرا
زمرہ:پاکستانی نثر نگار
زمرہ:سہارنپور کی شخصیات
زمرہ:کراچی کی شخصیات
زمرہ:مقالات مع رابطہ
زمرہ:میرٹھ کی شخصیات
زمرہ:نعتیہ شاعر
زمرہ:ڈھاکہ کالج کا تدریسی عملہ
زمرہ:مہاجر شخصیات
زمرہ:پاکستانی اردو شعرا
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے پاکستانی شعرا
زمرہ:کراچی کے مصنفین
شرومنی اکالی دل

سکھوں کی ایک مذہبی اور سیاسی جماعت۔ اکالی سنسکرت زبان کا لفظ ہے۔ جس کے معنی غیر فانی کے ہیں۔ اکالی جماعت اکال سے منسوب ہے۔ یہ ایک مذہبی جماعت ہے جو اپنے غلو کی وجہ سے مشہور ہے۔ مہاراجہ رنجیت سنگھ نے مختلف حربوں سے کام لے کر اس کی طاقت مٹا دی تھی۔ اس زمانے میں اکالیوں میں بھولا سنگھ مذہبی تنگ دلی اور تعصب کی وجہ سے بہت بدنام تھا۔ اس جماعت کا مقصد یہ رہا ہے کہ مذہبی بنیادوں پر حکومت کی جائے۔

ہندوستان میں انگریزوں کے تسلط کے بعد اکالیوں کی زیادہ تر توجہ مذہب کی طرف رہی۔ لیکن جب برصغیر میں آزادی کی تحریک شروع ہوئی تو انھوں نے اپنے گورددواروں کو ہندو مہنتوں سے چھڑانے کے لیے تحریک شروع کی جو اکالی تحریک کے نام سے موسوم ہے۔ سر فضل حسین مرحوم کی توجہ سے گرروددوارہ ایکٹ منظور ہوا اور گوردوارے سکھوں کے حوالے کر دیے گئے۔ ماسٹر تارا سنگھ اور سنت فتح سنگھ اسی جماعت کے سربراہ تھے۔

## حوالہ جات

زمرہ:1920ء میں قائم ہونے والی سیاسی جماعتیں
زمرہ:بھارت کی سیاسی جماعتیں
زمرہ:بھارت میں 1920ء کی تاسیسات
زمرہ:چندی گڑھ میں قائم تنظیمیں
زمرہ:بھارت میں علاقائی جماعتیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایل جی بی ٹی حقوق مخالف تنظیمیں
زمرہ:قوم پرست جماعتیں
زمرہ:مذہبی سیاسی جماعتیں
زمرہ:سکھ مت
زمرہ:1920ء کی دہائی کی تاسیسات
زمرہ:پنجاب، بھارت میں قائم تنظیمیں
زمرہ:پنجاب، بھارت کی سیاست
زمرہ:بھارت کی ریاستوں یا یونین علاقوں میں سیاسی جماعتیں
زمرہ:پنجاب (بھارت)
اکبر اسکول

framepx|تصغیر|بائیں|اکبر نامہ کی ایک تصویر(آرٹ) ہمایون کی طرح اکبر اعظم نے بھی فن مصوری کے ابتدائی درس لیے۔ شاہی مصوروں کے کام میں دلچسپی لی اور ان کے لیے کئی سہولتیں مہیا کیں۔ اس نے شاہی کتب خانے میں ایرانی اور ہندوستانی مسودوں کا ایک بہت بڑا ذخیرہ جمع کیا۔ شاہی خوش نویسوں اور مصوروں کو ان کی نقل کرنے پرمقرر کیا اوران کی حوصلہ افزائی کی۔ عہد حکومت کے تاریخی واقعات کوبھی مصور کیا گیا۔ بڑے بڑے عہدے داروں اور نامور راجاؤں اور سپہ سالاروں کی تصویریں بنائی گئیں۔

فتح پور سیکری کی بنیاد آرٹ کی تاریخ کا نیا باب ہے۔ عمارات کی تعمیر کے حکم 1569ء میں صادر ہوئے اور مصنف، شاعر، مورخ، فلسفی سب یہاں آخر جمع ہوئے۔ مذہبی مباحثوں میں مسیحی پادریوں نے بھی حصہ لیا اور آخر کار اکبر کا دین الہٰی ظہور پزیر ہوا۔

علم النفس کے ساتھ ساتھ فن مصوری اور فن تعمیر کو بھی فروغ حاصل ہوا۔ معمار، سنگتراش، ملک کے ہر حصے سے جوق در جوق آنے لگے۔ عمارات کی دیواروں پر تصاویر کافی خستہ حالت میں دستیاب ہوئی ہیں۔ یہ تصاویر مکمل طور پر ہندوستانی جذبے کا عکس ہیں۔ فتح پور سیکری میں بادشاہ نے مصوروں کے لیے خاص محکمہ قائم کیا۔ وہ خود ان تصاویر کا معائنہ کرتا اور مصوروں کو خلعت اور خطاب عطا کرتا تھا۔

اکبر نامہ جس میں اکبر کے عہد کے حالات قلم بند ہیں کو بھی مصور کیا گیا ہے۔ تمام واقعات حقیقت پر مبنی ہیں۔ شکاری مناظر، درباری محفلیں، لڑائیوں کے میدان، سفیروں کی آمد، غرض ہر پہلو حقیقت کا مظہر ہے۔

ابوالفضل نے اکبری مصوروں کی بہت تعریف کی ہے اور آئین اکبری میں ان کی تعداد 150 کے قریب بتائی ہے۔ ان میں زیادہ تعداد ہندو مصورین کی ہے۔ اکبری اسکول کے چند مشہور مصور یہ تھے :

میر سید علی، خواجہ عبد الصمد، فرخ بیگ قلمق، فرخ چیلا، ابراہیم مسیکن، عنایت، عبد اللہ، تلسی، سانوالہ، کیوخرو، تلسی خرد، سورج داس، سرُجن، شاہوداس، دسونت، چترمنی، بساون، بھاگوان، بالچند، جمشید چیلا۔

زمرہ:شہنشاہ اکبر
زمرہ:فن
شیخ محمد اکرام

مورخ، محقق، ممبر ریونیو بورڈ اور چیف سیٹلیمنٹ کمشنر، 10ستمبر 1908 کو رسول نگر ضلع گوجرانوالہ میں پیدا ہوئے۔ گورنمنٹ کالج لاہور اور آکسفورڈ میں تعلیم پائی۔ 1933ء میں انڈین سول سروس میں شامل ہوئے اور سوات، شولا پور، بڑوچ اور پونا میں اعلٰی انتظامی عہدوں پر فائز رہے۔ وہ پونہ کے پہلے ہندوستانی کلکٹر اور ڈسٹرکٹ مجسٹریٹ تھے۔ تقسیم ہند کے بعد پاکستان کی وفاقی وزارت اطلاعات و نشریات کے ڈپٹی سیکرٹری مقرر ہوئے، پھر اسی وزارت جوائنٹ سیکریٹری اور بعد میں کچھ مدت کے لیے سیکریٹری کے عہدے پر بھی فائز ہوئے۔ 1955ء سے 1957ء تک مشرقی پاکستان میں متعین رہے، پہلے کمشنر ڈھاکہ اور پھر ممبر بورڈ آف ریونیو کی حیثیت سے۔ 1958ء تک محکمہ اوقاف کے ناظم اعلیٰ پاکستان مقرر ہوئے۔ 1965ء کو ممبر بورڈ آف ریونیو، چیف سیٹلمنٹ کمشنر اور کسٹوڈین مقرر ہوئے۔

دفتری کاموں کے ساتھ ساتھ ادبی سرگرمیاں بھی جاری رہیں۔ ہندوستانی مسلمانوں کی ثقافتی اور مذہبی تاریخ لکھی جو تین جلدوں میں شائع ہوئی۔ آب کوثر (1952ء)، رود کوثر (1957ء)، موج کوثر (1962ء)، غالب اور شبلی کے سوانح بھی مرتب کیے۔ برصغیر پاک و ہند کی فارسی شاعری کا ایک مجموعہ (ارمغان پاک) مرتب کیا جو 1950ء میں شائع ہوا۔ بعد میں اس کا ایک ایڈیشن تہران سے شائع ہوا۔ 1952ء میں پاکستانی ترانوں اور حب الوطنی کے گیتوں کا ایک مجموعہ *نوائے پاک* کے نام سے شائع کیا۔ انگریزی زبان میں بھی آپ کی متعدد تالیفات انگلستان اور امریکا سے چھپ چکی ہیں۔ علمی خدمات کی بنا پر حکومت ایران نے آپ کو نشان سپاس اور حکومت پاکستان نے (ستارہ امتیاز) کے اعزازات عطا کیے۔ پنجاب یونیورسٹی کی طرف سے ڈاکٹر آف لٹریچر کی اعزازی ڈگری ملی۔

## حوالہ جات

زمرہ:1908ء کی پیدائشیں
زمرہ:1973ء کی وفیات
زمرہ:پاکستانی سرکاری ملازمین
زمرہ:پاکستانی سوانح نگار
زمرہ:پاکستانی محققین
زمرہ:پاکستانی مصنفین
زمرہ:پاکستانی مورخین
زمرہ:ساحر تخلیق مضمون کے ذریعہ تحریر شدہ مضامین
زمرہ:بیسویں صدی کے مؤرخین
زمرہ:انڈین سول سروس (برطانوی ہند) کے افسران
زمرہ:پاکستان کے مورخین
زمرہ:تمغائے حسن کارکردگی وصول کنندگان
زمرہ:ویکی ڈیٹا سے مختلف مختصر وضاحت
زمرہ:ادارۂ ثقافت اسلامیہ کے ڈائریکٹرز
التتمش

**شمس الدین <bdi>اِیلتِتْمِشْ</bdi>** (وفات: 28 اپریل 1236ء) سلطنت دہلی كا تیسرا حكمران اور خاندان غلاماں كا تیسرا بادشاه، جو قطب الدین ایبک کا غلام تھا اور اس نے ہونہار دیکھ کر اسے اپنا داماد بنا لیا تھا۔

1211ء میں قطب الدین ایبک کے نااہل بیٹے آرام شاہ کو تخت سے اتار کر خود حکمران بن گیا۔ اس وقت وہ بہار کا صوبیدار تھا۔ تخت نشین ہوتے ہی اُسے ان صوبیداروں کی سرکوبی کرنی پڑی جو خود مختار بن بیٹھے تھے۔ خطۂ پنجاب اور غزنی میں تاج الدین، سندھ میں ناصر الدین قباچہ اور بنگال میں خلجیوں نے سر اٹھایا۔ اس نے سب کو مطیع کیا۔ 1226ء سے 1234ء تک کے درمیانی مدت میں راجپوتوں سے جنگ کرکے رنتھمبور، منڈو، گوالیار اور اُجین فتح کیے.

1221ء میں منگول سردار چنگیز خان خوارزم شاہی سلطنت کے بادشاہ جلال الدین خوارزم کا تعاقب کرتے ہوئے دریائے سندھ تک آ پہنچا، لیکن دریا سے پہلے تمام علاقے کو تباہ برباد کرکے واپس چلا گیا اور ہندوستان اس خوف ناک آفت سے بچ گیا۔

اَلْتَتمش نے قطب مینار اور قوت الاسلام مسجد کو مکمل کرایا، جنھیں قطب الدین ایبک اپنی زندگی میں نامکمل چھوڑ گیا تھا۔

اَلْتَتمش نے رضیہ سلطانہ کو اپنا جانشیں مقرر کیا۔

زمرہ:بھارتی مسلم شخصیات
زمرہ:بھارتی مسلمان
زمرہ:بارہویں صدی کے غلام
زمرہ:بدایوں کی شخصیات
زمرہ:ترک حکمران
زمرہ:تیرہویں صدی کی ترک شخصیات
زمرہ:تیرہویں صدی کی ہندوستانی شخصیات
زمرہ:تیرہویں صدی کے ہندوستانی بادشاہ
زمرہ:سلاطین خاندان مملوک  (دہلی)
زمرہ:غلام سپاہی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستان میں 1210ء کا عشرہ
زمرہ:ہندوستان میں 1220ء کا عشرہ
زمرہ:ہندوستان میں 1230ء کا عشرہ
زمرہ:ہندوستان میں 1240ء کا عشرہ
زمرہ:ہندوستانی حکمران
زمرہ:1236ء کی وفیات

زمرہ:تیرہویں صدی میں ایشیا کے بادشاہ
زمرہ:سلاطین خاندان مملوک (دہلی)
زمرہ:بھارتی سنی مسلمان
زمرہ:1229ء کی وفیات
زمرہ:دہلی میں وفات پانے والی شخصیات
زمرہ:سلطنت دہلی
زمرہ:مملوک
زمرہ:تیرہویں صدی مسلمان
زمرہ:بارہویں صدی کی پیدائشیں
زمرہ:بارہویں صدی کی شخصیات
زمرہ:تیرہویں صدی کی شخصیات
الپ ارسلان

**الپ ارسلان**، ایک سلجوق سلطان تھے جو اپنے چچا طغرل بیگ کے بعد تخت پر بیٹھے۔ انھوں نے 1063ء سے 1072ء تک حکومت کی۔ بہت بیدار مغز اور بہادر بادشاہ تھا۔ مشہور مدبر نظام الملک طوسی کو اپنے باپ چغری بیگ کی سفارش پر وزیر سلطنت مقرر کیا۔ اس کے عہد میں سلجوقی سلطنت کی حدود بہت وسیع ہوئیں۔ پہلے ہرات اور جند (ماوراء النہر) کو اپنی قلمرو میں شامل کیا۔ پھر فاطمی حکمران کو شکست دے کر مکہ اور مدینہ کو اپنی قلمرو میں شامل کیا۔ اس سے اسلامی دنیا میں سلجوقیوں کا اثر و اقتدار بڑھ گیا۔ بازنطینیوں نے حملہ کیا تو 26 اگست 1071ء کو جنگ ملازکرد میں انھیں عبرتناک شکست دی۔ اور قیصر روم رومانوس چہارم کو گرفتار کر لیا۔ قیصر روم نے نہ صرف تاوان جنگ ادا کیا اور خراج دینے پر رضامند ہوا۔ بلکہ اپنی بیٹی سلطان کے بیٹے سے بیاہ دی اور آرمینیا اور جارجیا کے علاقے اس کو دے دیے۔ خوارزمی ترکوں کے خلاف ایک مہم میں قیدی بناکر لائے گئے خوارزمی گورنر یوسف الخوارزمی کی تلوار سے شدید زخمی ہوا اور 4 دن بعد 25 نومبر 1072ء کو محض 42 سال کی عمر میں انتقال کرگیا۔ الپ ارسلان کو مرو میں ان کے والد چغری بیگ کی قبر کے برابر میں دفن کیا گیا۔

## جنگ ملازگرد
**جنگ ملازگرد** یا **[[جنگ ملازکرد]]** 26 اگست 1071ء (464ھ) کو سلجوقی اور بازنطینی سلطنت کے درمیان مشرقی اناطولیہ میں لڑی گئی جس میں سلجوقیوں کی قیادت الپ ارسلان اور بازنطینیوں کی قیادت رومانوس چہارم نے کی۔ جنگ سے قبل سلطان الپ ارسلان نے بازنطینی لشکر کی پیش قدمی روکنے کے لیے معاہدے کی پیشکش کی لیکن رومانوس سے اسے ٹھکرادیا جس کے نتیجے میں موجودہ ترکی میں واقع جھیل وان کے شمال مغرب میں ملازکرد کے مقام پر دونوں افواج کا ٹکراؤ ہوا۔ الپ ارسلان نے رومیوں کے خلاف شاندار فتح حاصل کی اور سلجوقی سلطنت کی حدیں اناطولیہ میں مزید آگے تک بڑھ گئیں۔

یہ جنگ بازنطینی سلطنت کے زوال کا باعث بنی اور اسی جنگ کو صلیبی جنگوں کا باعث سمجھا جاتا ہے۔ جنگ ملازکرد کے نتیجے میں اناطولیہ ہمیشہ کے لیے عیسائیوں کے قبضے سے نکل گیا۔

## جدید میڈیا میں
* ٹی آر ٹی 1 کی سیریز الپ ارسلان: عظیم سلجوق انہی کے اوپر بنائی گئی ہے۔

## حوالہ جات

زمرہ:بازنطینی سلجوقی جنگیں
زمرہ:تیز دھار ہتھیار سے اموات
زمرہ:سلجوق حکمران
زمرہ:سلجوقی سلطنت
زمرہ:شاہ شاہان
زمرہ:فارس کے شہنشاہ
زمرہ:گیارہویں صدی کی پیدائشیں
زمرہ:گیارہویں صدی کی ترک شخصیات
زمرہ:گیارہویں صدی کے مقتول حکمران
زمرہ:گیارہویں صدی میں ایشیا کے بادشاہ
زمرہ:مسلم تاریخی شخصیات
زمرہ:مسلم جوامع
زمرہ:مقتول فرماں روا
زمرہ:1029ء کی پیدائشیں
زمرہ:1072ء کی وفیات
محمد بن ابراہیم فرازی

**محمد بن ابراہیم الفزاری** (پیدائش: 746ء— وفات: 806ء) مسلم فلسفی، ریاضی دان اور ماہر فلکیات تھا۔

## سوانح
**محمد بن ابراہیم فرازی** 746ء میں پیدا ہوا۔ اُس وقت تک اُموی خلافت کا چراغ گل نہیں ہوا تھا۔ فرازی ابھی چار برس ہی کا تھا کہ بساط سیاست پر ایک زبردست انقلاب رونما ہوا۔ مسند خلافت بنو اُمیہ سے بنو عباس کو منتقل ہو گئی۔ اس خاندان کا پہلا خلیفہ ابو االعباس السفاح تھا۔ صرف چار سال خلافت کے فرائض انجام دے کر وہ فوت ہو گیا اور 754ءمیں اس کابھائی ابو جعفر منصور خلیفہ بنا۔ وہ خود زبردست عالم تھا اور علما و فضلا کی بے حد قدر کرتا تھا۔ اُس کا شمار اویان حدیث میں کیا جاتا ہے۔ اس کے علاوہ اسے علم ہیئت سے بھی خاص لگائو تھا۔ اسی شوق اور دلچسپی کا نتیجہ تھا کہ اُس نے بہت جلد ہیئت دانوں کی ایک جماعت تیار کرلی۔ فرازی کا باپ ابراہیم جندب بھی اس جماعت کا ایک رکن تھا۔ دیگر اراکین میں ماشاء اللہ، نوبخت اور یعقوب بن طارق کے نام بہت اہم ہیں۔ ابراہیم بن جندب نے اپنے ہونہار فرزند محمد بن ابراہیم فرازی کو لڑکپن ہی سے ہیئت کی تعلیم دینی شروع کردی۔ فرازی نے بھی اس علم میں کافی دلچسپی لی اور ابھی وہ نوجوانی کی منزل میں تھا کہ علم ہیئت میں اس کو ایک نمایاں مقام حاصل ہو گیا۔ خلیفہ منصور کو اُس صلاحیت ولیاقت کا علم ہوا تو اُس نے نوجوان کو بھی اپنے ہیئت دانوں کے زمرہ میں شامل کر لیا۔ کچھ دنوں کے بعد منصور کے دربار میں سندھ کے ایک راجا کا سفیر جس کا نام منکا تھا، دار الخلافہ بغداد میں وارد ہوا۔ وہ ایک عظیم ہیئت داں اور ماہر ریاضی تھا۔ اور اپنے ساتھ خاندان گپت کے عہد زریں کے ایک مشہور ہیئت داں ریاضی دان بر ہم گپتا کی گرانقدر تالیف سدھانتلے کر آیا تھا اس کتاب کا موضوع ہیئت الافلاکہتھا۔ منصور نے اس کتاب کو پسند کیا اور اس کا ترجمہ سنسکرت سے عربی میں کرانا چاہا۔ کافی غور وغوض کے بعد اُس نے اس ترجمے کے لیے تعقوب بن طارق اور ابراہیم فرازی کو مقرر کیا۔ فرازی نے اپنے کام کو نہایت خوش اسلوبی سے انجام دیا اور منکا برہمن کی مدد سے ترجمہ کے کام کو پانچ سال میں مکمل کر لیا۔ یہ پہلی کتاب ہے جو سنسکرت سے عربی زبان میں منتقل ہوئے۔ سچ پوچھیے تو اسی ترجمہ نے ان دونوں علوم کی بنیاد دنیائے اسلام میں رکھی۔ فرازی کا یہ کام بہت اہم ہے۔ اگرچہ اس کے بعد اس کتاب کے کئی ترجمے ہوئے۔ لیکن فرازی کو اولیت کا جو شرف حاصل ہے، وہ برقرار رہا۔ خلیفہ ہارون الرشید اس ترجمہ کو بے حد پسند کرتا تھا۔ اس کی وجہ سے اُس نے فرازی کو کافی نواز ا اور اپنے دربار میں نہایت بلند مقام عطا فرمایا۔ یہ صاحب فضل وکمال شخص اپنی قابلیت کے جوہر دکھاکر ہارون الرشید کے دورخلافت میں خلیفہ سے تین سال پہلے806ء میں دارِ فانی سے دارِ باقی کی جانب رحلت کرگیا۔

## حوالہ جات

زمرہ:746ء کی پیدائشیں
زمرہ:806ء کی وفیات
زمرہ:آٹھویں صدی کی ایرانی شخصیات
زمرہ:آٹھویں صدی کے ریاضی دان
زمرہ:آٹھویں صدی کے عرب مصنفین
زمرہ:آٹھویں صدی کے ماہرین فلکیات
زمرہ:آٹھویں صدی کے مسلمان
زمرہ:آٹھویں صدی کے منجمین
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی کے منجمین
زمرہ:اسلامی قرون وسطی میں ریاضی دان
زمرہ:فارسی فلسفی
زمرہ:فارسی مترجمین
زمرہ:قرون وسطی کے عراقی ریاضی دان
زمرہ:قرون وسطی کے عراقی ماہرین فلکیات
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:قرون وسطی کے عرب منجمین
زمرہ:قرون وسطی کے فارسی ریاضی دان
زمرہ:قرون وسطی کے فارسی منجمین
زمرہ:آٹھویں صدی کی عباسی شخصیات
زمرہ:قرون وسطی کے فارسی فلسفی
زمرہ:آٹھویں صدی کی عرب شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:خلافت عباسیہ کے ماہرین فلکیات
زمرہ:خلافت عباسیہ کے ریاضی دان
تعامل

**تفاعل**  ایک ایسے عمل کا نام ہے یہ تب وقوع پزیر ہوتا ہے جب دو اجرام ایک دوسرے پر اثر انداز ہوتے ہیں۔انگریزی اصطلاح interaction کا ترجمہ علم عمرانیات میں تفاعل سے کیا جاتا ہے اس لیے تعامل کی جگہ تفاعل کا لفظ ذکر کیا تاکہ قارئین کے سمجھنے میں آسانی رہے۔

زمرہ:تعامل
زمرہ:ابلاغیات
زمرہ:تفاعل
زمرہ:علم الادویہ
زمرہ:عمرانی اصطلاحات
الحمرا

[align left|350px|تصغیر|الحمرا کا صحن یا ایوان؛ شجرالبلح (شجر کھجور) کی تشبہ سنگ مرمر کے بنے ایک سو چوبیس ستون اور درمیان میں فوارہ اسد، پس منظر میں نظر آنے والی بالائی چھت (تصویر میں سیاہ یا سرمئی) کے بارے میں کہا جاتا ہے کہ اسلامی انداز سے ہٹانے کی خاطر ترمیم شدہ ہے http://www.islamicarchitecture.org/]
غرناطہ (اسپین) میں پہاڑی پر تعمیر کردہ ایک خوبصورت محل۔ مسلمانوں نے ہسپانیہ پر کوئی آٹھ سو سال تک حکومت کی۔ جہاں انھوں نے علم و فضل کو ترقی دی وہاں شاندار مسجدیں اور محل بھی تعمیر کرائے جن میں ‌غرناطہ کا **قصر الحمرا** خاص شہرت کا مالک ہے۔ مسلمانوں کے زوال کے بعد ان کی حکومت کے بیشتر نشانات مٹا دیے گئے۔ صرف چند آثار ان کی عظمت پارینہ کے شاہد ہیں۔

الحمرا کا محل سرخ پتھر سے بنایا گیا ہے۔ اس لیے اس کا نام الحمرا ہے۔ 1213ء میں محمد ثانی نے اس کی بنیاد رکھی اور یوسف اول نے 1345ء میں اس کو عربی طرز کے نقش و نگار سے مزین کیا۔ اس محل کے کمرے جس صحن کے اردگرد بنے ہوئے ہیں اسے **[[البراقہ]]** کہتے ہیں۔ جس کے معنی ہیں بجلی کی سی چمک دمک والا۔ البراقہ کے بالمقابل شیروں کا صحن ہے جس میں شیروں کو لڑایا جاتا تھا۔

## نگارخانہ

Image:Patio Paleis Karel V.jpg|چارلز پنجم کے محل کا آنگن
Image:Panorámica Alhambra y Sierra Nevada de fondo.jpg|الحمرا اورسئے را نیوادا کا پس منظر
Image:Alambra_night_thierry_brouard.jpg|الحمرا رات میں
Image:Honeycomb_work.jpg|مقرابا
Image:Granada Alhambra Fuente de los leones.jpg|شیروں والا فؤارہ
Image:Spain Andalusia Granada BW 2015-10-25 17-28-47.jpg|شیروں والاآنگن
Image:Alhambra Löwenhof 7.JPG|شیروں والاآنگن
Image:Palacio Nazaries, Alhambra, Granada.jpg|قصرنصری
Image:Alhambra de noche.JPG|رات کی روشنی
Image:Spain Andalusia Granada BW 2015-10-25 17-47-40 1.jpg|قصرکا حوض
Image:court of lions in Palacio Nazaries.jpg|قصرنصری میں روشنی کا کھیل
Image:Palacio de Comares.jpg|دروں والا محل
Image:Alhambra wall detail.jpg|قصرنصری کی ایک تفصیل


زمرہ:اسلامی باغات
زمرہ:اسلامی معماری
زمرہ:الاندلس
زمرہ:الحمرا (ہسپانیہ)
زمرہ:اندلسیہ میں محلات
زمرہ:اندلوسیا کے قلعے
زمرہ:بنو نصر
زمرہ:بنو نصری فن تعمیر
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:صوبہ غرناطہ میں بئین دے انتیریس کلچرل مقامات
زمرہ:عالمی ثقافتی ورثہ
زمرہ:عربی طرز تعمیر
زمرہ:غرناطہ
زمرہ:غرناطہ میں عمارات اور ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:مسلم ہسپانیہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہسپانیہ کا اسلامی فن
زمرہ:ہسپانیہ کے قصور اور قصبات
زمرہ:ہسپانیہ کے محلات
زمرہ:ہسپانیہ میں باغات
زمرہ:ہسپانیہ میں بیرون در عجائب گھر
زمرہ:ہسپانیہ میں شاہی رہائش گاہیں
زمرہ:ہسپانیہ میں مقامات عالمی ثقافتی ورثہ
زمرہ:ہسپانیہ میں موری طرز تعمیر
زمرہ:1333ء میں مکمل ہونے والی عمارات و ساخات
خلیاتی تمايُز

تصغیر|300px|<font size="3">متمايزہ خلیات</font>
خلیاتی تمایز (cellular differentiation) علم حیاتیات اور بالخصوص نموئی حیاتیات (developmental biology) میں ایک ایسے عمل کو کہا جاتا ہے جس میں نسبتاً کم (یا بالکل) غیر متفرق یا غیر متمایزہ خلیات، متخصص (خصوصی یا متفرق) اقسام کے جسمانی خلیات میں تمیز پا جاتے ہیں اور اسی تمیز پا جانے کی وجہ سے اس عمل کا نام تمایز ادا کیا جاتا ہے۔ اس بات کو آسان الفاظ میں یوں سمجھا جا سکتا ہے کہ جب کسی کثیر خلوی جاندار کی حیات کا آغاز ہوتا ہے تو وہ محض ایک خلیے سے شروع ہوتا ہے اور اس خلیے کی تقسیم در تقسیم سے متعدد خلیات مضاف ہوتے چلے جاتے ہیں؛ خلیات میں ہونے والے اس اضافے کے ابتدائییییییییییی مراحل (یعنی جنین (embryo) کی عمر) میں یہ خلیات ایک جیسی شکل و خصوصیات کے ہوتے ہیں لیکن وقت کے ساتھ ساتھ ان میں مزید تقسیم کی وجہ سے بننے والے خلیات، جسم کی ضرورت اور ساخت کے مطابق الگ الگ اقسام کے خلیات میں تبدیل ہوتے چلے جاتے ہیں؛ جیسے کے زبان کے خلیات، آنکھ کے خلیات اور معدے کے خلیات وغیرہ وغیرہ۔

غیر متمایزہ خلیہ (undifferentiated cell) ایک ایسا خلیہ ہوتا ہے جس میں جسم جاندار (بشمول انسان) کی مختلف النواع نسیجوں میں پائے جانے والی تمیزی خصوصیات موجود نا ہوں؛ یعنی اسی بات کو آسان الفاظ میں یوں بھی کہہ سکتے ہیں کہ ایسے خلیات کہ جن کو جسم کے الگ الگ حصوں میں موجود مختلف اقسام کے خلیات میں شناخت نا کیا جا سکتا ہو تو ان کو غیرتمیزی یا غیر متمایزہ خلیات کہا جاتا ہے جبکہ جسم میں پائے جانے والے وہ خلیات جن کی ان کے مقام (یا نسیج) کے اعتبار سے الگ (جیسے دل و جگر کے خلیات میں) شناخت کی جا سکتی ہو ان کو متمایزہ خلیات (differentiated cells) کہتے ہیں۔

:زمرہ:حیوانیات

زمرہ:خلوی تمایز
زمرہ:خلوی عملیات
زمرہ:ویکی ڈیٹا سے مختلف مختصر وضاحت
خربوزہ

خربزہ (خر = بڑا اور بزہ = ثمر، میوہ)، جس کو خربوزہ بھی کہا جاتا ہے ایک پھل کا نام ہے جو ایک بیل نما (vine) پودے پر پیدا ہوتا ہے۔ تاریخی اندازوں کے مطابق اس کی پہلی بار کاشت آج سے چار ہزار سال قبل ایران اور افریقا کے علاقوں میں کی گئی۔ اس کا پھولدار پودا ایک اضافی ثمر (accessory fruit) پیدا کرتا ہے جو نباتیات میں کاذب میوہ یعنی false berry کہلایا جاتا ہے۔ خربوزہ کے بہت سے کاشتے (cultivars) تیار کیے جاچکے ہیں جن میں شمام (cantaloupe) اور عسلک یا شہد نباتی یعنی Honeydew مشہور ہیں، بعد الذکر دراصل، شمام اور خربزہ افریقی کا مخلوط (cross) ہے۔
* یہاں یہ بات قابل ذکر ہے کہ نباتیات میں میوہ یا berry اس کے عام مفہوم سے ذرا الگ مفہوم میں آتا ہے، نباتیات میں ایک ایسے پھل یا ثمر کو میوہ کہا جاتا ہے کہ جو مبیض (ovary) سے تیار ہوا ہو۔ مبیض دراصل پھول کے وزیم (gynoecium) کا ایک حصہ ہوتا ہے جو خود پھول کا مادہ حصہ ہے۔

## نگار خانہ

Image:Cucumis melo 1 (Piotr Kuczynski).jpg|
Image:03-05-JPN202.jpg|
Image:Korea-Chamoe-Oriental melon-01.jpg|
File:Squeredmelon inside001.jpg|
Image:Armenian cucumbers.jpeg|


زمرہ:1753ء میں مترشح کردہ نباتات
زمرہ:ایشیا میں شروع ہونے والے پھل
زمرہ:بوزے
زمرہ:پھل
زمرہ:ثمر
زمرہ:میدانان
زمرہ:ویکی ڈیٹا سے مطابقت رکھنے والی مختصر تفصیل
زمرہ:سبزیاں
جدید اصطلاحات و الفاظ

### نئے اندراجات کا طریقہ
اگر آپ کسی لفظ کو اس فہرست میں لکھنا چاہیں تو درج ذیل طریقہ کار کے مطابق بآسانی ایسا کر سکتے ہیں
* اگر جو آپ کا اندراج اردو سے انگریزی میں ہو تو متعلقہ اردو ابجد پر کلک کرکے اس کے صفحہ پر جائیے اور وہاں اپنا اندراج کر دیجیے
* اگر جو آپ کا اندراج انگریزی سے اردو میں ہو تو متعلقہ انگریزی ابجد پر کلک کر کے اس کے صفحہ پر جائیے اور وہاں اپنا اندراج کر دیجیے
* صفحہ پر اپنے اندراج سے پہلے سطر کی ابتدا میں ستارے یا asterisk ( * ) کا نشان لگا دیجیئے
* صفحہ پر موجود کوڈز کو ترمیم نہ کیجیے اور صرف اندراج کر دیجیے
* اپنے اندراجات میں، خواہ وہ انگریزی میں ہوں یا اردو میں، ترتیب ابجد کا خیال رکھیے

زمرہ:سائنس متعلقہ فہرستیں
ایل دورادو

**ایل دورادو** (El Dorado)
(، ; ہسپانوی "سنہری") عربی لفظ (اطلا) کا بگاڑ، عرب جہاز رانوں کا خیال تھا کہ دنیا کے جنوب میں ایک ایسی جگہ ہے جہاں سونا ہی سونا ہے۔ لیکن یہ خیال عمل شکل اختیار نہ کرسکا۔ جب ہسپانوی لوگوں نے عربوں سے جہاز رانی سیکھی تو ان سے اس سرزمین کے حالات سن کر اس کی تلاش اور دریافت کے درپے ہوئے۔ حتی کہ قطب جنوبی کے قریب جاپہنچے لیکن سونے سے بھرپور زمین دریافت نہ کر سکے۔ مگر جس مقام تک یہ لوگ پہنچے تھے وہاں انھیں اپنے سروں پر ستاروں کاایک گھچا سا نظرآیا جس کا نام دورادو رکھ کر وہ واپس لوٹ گئے۔ اس گھچے کو آج تک دورادو کہتے ہیں۔ ان لوگوں کو معلوم نہ تھا کہ یہ سنہری زمین ان کے جنوب میں نہیں بلکہ جنوب مغرب میں ہے۔ یہی وہ سرزمین ہے جسے آج کل میکسیکو کہتے ہیں اور جہاں سونے کی کانیں ہیں۔ یورپی ادب میں **ایل دورادو** کے معنی منفعت کی جگہ کے ہیں۔ 

زمرہ:تاریخ جنوبی امریکا
زمرہ:سونا
زمرہ:فلکیات
زمرہ:یوٹوپیا
زمرہ:ویکی ڈیٹا سے مطابقت رکھنے والی مختصر تفصیل
زمرہ:کولمبیائی لوک کہانیاں
زمرہ:تاریخ کولمبیا
زمرہ:تاریخ وینزویلا
زمرہ:علم الاساطیر
ایلزبتھ اول

**ایلزبتھ اول** (انگریزی | Elizabeth) انگلستان کی ملکہ جو ہنری ہشتم کی بیٹی اور مغل بادشاہ جلال الدین اکبر (اکبر اعظم) اور عباس اعظم کی ہمعصر تھی۔ ملکہ این بولین کے بطن سے پیدا ہوئی۔ اس کاعہد برطانیہ میں نشاۃ ثانیہ کا عہد ہے۔ برطانیہ کو اس کی فراست و تدبر سے عروج ہوا۔ ادب اور فنون کو ترقی ہوئی جس کا نقطہ عروج شیکسپیئر کی ذات ہے۔ برطانوی جہاز رانی کو فقید المثال کامیابیاں حاصل ہوئیں۔ ہسپانوی بیڑے کو تباہ کیا گیا۔ ہندوستان اور دیگر مشرقی ممالک میں تجارتی کمپنیاں قائم کی گئیں۔ ان وجوہ کی بنا پر اس کے عہد کو(عہد زریں ) کہا جاتا ہے۔ انکا انتقال 1603ء میں ہوا۔

زمرہ:آئرش شاہان
زمرہ:ابتدائی جدید آئرلینڈ
زمرہ:اقدام قتل سے زندہ بچ جانے والے
زمرہ:انٹرنیٹ آرکائیو کے روابط پر مشتمل مضامین
زمرہ:انگریز شاعرات
زمرہ:انگریز فرماں روا
زمرہ:انگریز مصنفات
زمرہ:انگریزی میں مترجمین
ایلزبتھ اول
زمرہ:ایلزبیتھی دور کی شخصیات
زمرہ:برطانوی شخصیات
زمرہ:پروٹسٹنٹ شاہی حکمرانان
زمرہ:ٹاور آف لندن کے قیدی
زمرہ:خاندان ٹیوڈر
زمرہ:خاندانی شجرہ نسب سانچے
زمرہ:سترہویں صدی کی انگریز خواتین
زمرہ:سترہویں صدی کی انگریز شخصیات
زمرہ:سترہویں صدی کی خواتین
زمرہ:سترہویں صدی کی خواتین حکمران
زمرہ:سولہویں صدی کی انگریز خواتین
زمرہ:سولہویں صدی کی انگریز شخصیات
زمرہ:سولہویں صدی کی خواتین
زمرہ:سولہویں صدی کی خواتین حکمران
زمرہ:سولہویں صدی کی مصنفات
زمرہ:سولہویں صدی کے انگریز مصنفین
زمرہ:سولہویں صدی کے شعرا
زمرہ:سولہویں صدی کے مترجمین
زمرہ:سولہویں صدی کے مصنفین
زمرہ:صوتی مضامین
زمرہ:غلاموں کے تاجر
زمرہ:گرینچ کی شخصیات
زمرہ:ملکہ
زمرہ:ویسٹ منسٹر ایبے میں مدفون شخیصات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویلش نژاد انگریز شخصیات
زمرہ:ہنری ہشتم شاہ انگلستان
زمرہ:1533ء کی پیدائشیں
زمرہ:1603ء کی وفیات
زمرہ:7 ستمبر کی پیدائشیں

زمرہ:ایلزبتھ اول
زمرہ:انگریز شہزادیاں
الغ بیگ

مرزا **الغ بیگ** (پیدائش: 22 مارچ 1394ء - وفات: 27 اکتوبر 1449ء) امیر تیمور کا علم دوست پوتا جس کو شاہ رخ نے 1409ء میں ماوراء النہر اور سمرقند کا گورنر مقرر کیا تھا۔

## حالات زندگی
الغ بیگ 22 مارچ 1394ء کو سلطانیہ، ایران میں پیدا ہوا۔ علم نجوم کا بہت شوقین تھا۔ سمرقند میں ایک عظیم الشان رصد گاہ تعمیر کی۔ نجوم کے جو نقشے اس نے تیار کیے وہ نہایت درست تھے۔ 1650ء میں یہ نقشے لاطینی زبان میں ترجمہ ہوئے اور آکسفورڈ سے شائع کیے گئے۔ ایران کا موجودہ کیلنڈر بھی اُسی کا مرتب کردہ ہے اور بروج کے نام اور ان کے مقام بھی اُسی کے دیے ہوئے ہیں۔ اس کے عہد میں سمرقند  کا شمار دنیا کے حسین ترین شہروں میں ہوتا تھا۔ اپنے باغی بیٹے لطیف کے ہاتھوں قتل ہوا۔

## وفات
سلطان مرزا الغ بیگ کو اُس کے باغی بیٹے عبداللطیف مرزا نے 27 اکتوبر 1449ء کو سمرقند کے مضافات میں قتل کروا دیا تھا جبکہ وہ ادائیگی حج کے واسطے سفر میں تھے۔

## حوالہ جات
قاضی محمد اقبال چغتائی : وسط ایشیا کے مغل حکمران۔ چغتائی ادبی ادارہ، لاہور۔ 1983ء۔ صفحہ 66-67۔

زمرہ: سمرقند میں وفات پانے والی شخصیات
زمرہ:آزاد سائنس دان
زمرہ:ازبکستانی شخصیات
زمرہ:اسلامی فلکیات
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:ایرانی شخصیات
زمرہ:ایرانی ماہرین فلکیات
زمرہ:ایشیائی شخصیات
زمرہ:پندرہویں صدی کے ریاضی دان
زمرہ:پندرہویں صدی کے مسلمان
زمرہ:پندرہویں صدی کے مقتول حکمران
زمرہ:پندرہویں صدی میں ایشیا کے بادشاہ
زمرہ:ترک ماہرین فلکیات
زمرہ:تیموری سلطنت
زمرہ:تیموری فرماں روا
زمرہ:چھوٹے پیغام خانوں کا استعمال کرنے والے مضامین
زمرہ:خاندان تیموری
زمرہ:سائنسی ادوات ساز
زمرہ:سلاطین
زمرہ:سمرقند
زمرہ:فارسی ریاضی دان
زمرہ:فارسی ماہرین فلکیات
زمرہ:فلپیمائی
زمرہ:قرون وسطی کے ترک ریاضی دان
زمرہ:کامنز زمرہ جس کا ربط ویکی ڈیٹا پر ہے
زمرہ:مرد مقتولین
زمرہ:مسلم سائنس دان
زمرہ:مسلمان موجدین
زمرہ:وسط ایشیا کے مغل حکمران
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہرات
زمرہ:ہرات کی شخصیات
زمرہ:1393ء کی پیدائشیں
زمرہ:1394ء کی پیدائشیں
زمرہ:1449ء کی وفیات
زمرہ:22 مارچ کی پیدائشیں
الفریڈ اعظم

انگریز بادشاہ 871ء میں علاقہ ویسکس کے تخت پر بیٹھا لیکن اپنی بہادری اور لیاقت سے پورے انگلستان کا بادشاہ بن گیا۔ ڈنمارک کی حملہ آور فوجوں سے کئی بار جنگ کی اور 878ء میں اڈنگٹن کے مقام پر انھیں شکست فاش دی۔ 885ء میں لندن پر قبضہ کیا اور اینگلیز اور سیکسن قبائل کو مطیع کیا۔

زمرہ:840ء کی دہائی کی پیدائشیں
زمرہ:849ء کی پیدائشیں
زمرہ:899ء کی وفیات
زمرہ:ادب کی سرپرست شخصیات
زمرہ:برطانوی شخصیات
زمرہ:خاندان ویسکس
زمرہ:مسیحی شاہی حکمرانان
زمرہ:نویں صدی کی مسیحی شخصیات
زمرہ:نویں صدی کے مترجمین
زمرہ:انگلیکان مقدسین
زمرہ:یورپ میں نویں صدی کے حکمران
زمرہ:قرون وسطی کے قانون ساز
زمرہ:انگریز مسیحی
زمرہ:ویلش نژاد انگریز شخصیات
زمرہ:یورپ میں نویں صدی کے فرماں روا
زمرہ:انگریز رومن کیتھولک
زمرہ:مقدسین
زمرہ:سپاہی مقدسین
زمرہ:شاہی مقدسین
زمرہ:نویں صدی کی انگریز شخصیات
زمرہ:نویں صدی کے فرماں روا
زمرہ:الفریڈ اعظم
الف لیلہ و لیلہ

تصغیر|علی بابا

**الف لیلہ** یا **الف لیلہ و لیلہ** کہانیوں کی مشہور کتاب جسے آٹھویں صدی عیسوی میں عرب ادبا نے تحریر کیا اور بعد ازاں ایرانی، مصری اور ترک قصہ گو نے اضافے کیے۔ پورا نام (***اَلف لیلۃ و لیلۃ***) ایک ہزار ایک رات۔ کہتے ہیں کہ سمرقند کا ایک بادشاہ شہر یار اپنی ملکہ کی بے وفائی سے دل برداشتہ ہو کر عورت ذات سے بدظن ہو گیا۔ اور اُس نے یہ دستور بنا لیا کہ ہر روز ایک نئی شادی کرتا اور دلہن کو رات بھر رکھ کر صبح کو قتل کر دیتا۔ سلسلہ اسی طرح چلتا رہا تو عورتوں کی تعداد کم پڑنے لگی، بادشاہ کے وزیر نے بھی اسے رائے دی کہ ایسا کب تک چلے گا اور کوئی شادی کرنے کو بھی راضی نہیں ہوتی۔ بادشاہ نے اسے کہا تم اس کا بندو بست کرو ورنہ تمھیں قتل کر دیا جائے گا۔ آخر وزیر کی لڑکی شہر زاد نے اپنی صنف کو اس عذاب سے نجات دلانے کا تہیہ کر لیا اور باپ کو بمشکل راضی کرکے بادشاہ سے شادی کر لی۔ بادشاہ شہریار قصوں کہانیوں کا بہت شوقین تھا۔ اُس نے رات کے وقت بادشاہ کو ایک کہانی سنانا شروع کی، رات ختم ہو گئی مگر کہانی ختم نہ ہوئی۔ کہانی اتنی دلچسپ تھی کہ بادشاہ نے باقی حصہ سننے کی خاطر وزیر زادی کا قتل ملتوی کر دیا۔ دوسری رات اس نے وہ کہانی ختم کرکے ایک نئی کہانی شروع کر دی۔ جب کہانی کلائمیکس پہ پہنچتی وہ اسے کل کے لیے ملتوی کر دیتی، اس طرح ایک ہزار ایک رات تک کہانی سناتی رہی۔ اس مدت میں اُس کے دو بچے ہو گئے اور بادشاہ کی بدظنی جاتی رہی۔

## ماخذ
الف لیلٰی کی اکثر کہانیاں بابل، فونیشیا، مصر اور یونان کی قدیم لوک داستانوں کو اپنا کر لکھی گئی ہیں اور انھیں حضرت سلیمان، ایرانی سلاطین اور مسلمان خلفا پر منطبق کیا گیا ہے۔ ان کا ماحول آٹھویں صدی عیسوی کا ہے۔ ایسی کہانیاں جن میں ان چیزوں کا ذکر ملتا ہے جو آٹھویں صدی میں دریافت و ایجاد نہیں ہوئی تھیں بہت بعد کے اضافے ہیں۔

## وجہ تسمیہ
محمد بن اسحاق نے (الفہرست) میں کہانیوں کی ایک کتاب ہزار افسانہ کا ذکر کیا ہے جو بغداد میں لکھی گئی تھی اور اس کی ایک کہانی بھی درج کی ہے جو الف لیلہ کی پہلی کہانی ہے۔ اس سے ثابت ہوتا ہے کہ پہلے کتاب کا نام (ہزار افسانہ) تھا۔ نیز اس میں ایک ہزار ایک داستانیں نہ تھیں بعد میں مختلف مقامات پر اس میں اضافے ہوئے اور کہانیوں کی تعداد ایک ہزار ایک کرکے اس کا نام الف لیلۃ و لیلہ رکھا گیا۔

## تراجم
تصغیر|1704 میں شائع شدہ پہلا فرانسیسی ترجمہ، اسی سے موجودہ سارے تراجم کیے گئے ہیں۔
یورپ میں سب سے پہلے ایک فرانسیسی ادیب اینٹونی گلانڈ نے اس کا ترجمہ کیا اسی سے دوسری زبانوں میں تراجم ہوئے۔ اردو میں یہ کتاب انگریزی سے ترجمہ ہوئی۔

## نگار خانہ

File:Sultan from arabian nights.jpg|سلطان
File:One Thousand and One Nights19.jpg|*الف لیلہ و لیلہ* کتاب۔
File:Harun Al-Rashid and the World of the Thousand and One Nights.jpg|ہارون الرشید، الف لیلہ و لیلہ کا ایک اہم کردار
File:Sinbad the Sailor (5th Voyage).jpg|سند باد کا پانچواں سفر


## مزید دیکھیے
* الف لیلہ و لیلہ

## حوالہ جات


زمرہ:اسلامی ادب
زمرہ:ایرانی لوک کہانیاں
زمرہ:عراقی ثقافت
زمرہ:عراقی لوک کہانیاں
زمرہ:عرب ثقافت
زمرہ:عربی ادب
زمرہ:عربی علم الاساطیر
زمرہ:فارسی ادب
زمرہ:قرون وسطی کا عربی ادب
زمرہ:کامنز زمرہ جس کا ربط ویکی ڈیٹا پر ہے
زمرہ:مصری لوک کہانیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:گمنام کام
زمرہ:فارسی اساطیر
الفہرست

محمد بن اسحق بن ابی یعقوب الندیم کی مرتبہ ضخیم کتابیات جس میں اُس تصانیف کے متعلق معلومات درج کی گئی ہیں جو بغداد میں تاتاری حملے کے وقت ضائع ہوگئیں تھیں۔ اس میں بیس ہزار کتابیں اور دو ہزار مصنفین کی کاوش شامل ہے ۔
کتابوں کے ساتھ مصنفین کے حالات زندگی بھی تحریر کیے گئے ہیں۔ یہ کتاب اسلا م کی پہلی چار صدیوں میں علوم و ثقافت کی ترقی کا جائزہ لینے کے لیے اولین اور مستند مآخذ مانی جاتی ہے۔

الفہرست اپنے موضوع پر اصل الاصول کی حیثیت رکھتی ہے۔ مناسب حجم کی اس کتاب میں عربی کی تمام اصل مؤلفات اور دیگر زبانوں سے کیے گئے تراجم کا استقصاء کرنے کی کوشش کی گئی ہے۔ ان کتابوں کے مصنفین کے مختصر حالات اور تاریخ و ولادت و وفات (اگر مصنف کو مل سکی تو) وہ بھی دی گئی ہے۔

## ابواب
ابن ندیم نے کتاب کو دس بڑے ابواب میں تقسیم کیا ہے۔ جن کا نام اس نے مقالات رکھا ہے۔ ہر مقالہ متعدد فصول یا فنون پر مشتمل ہے اور فنون کی کل تعداد بتیس ہے۔ مقالات کی فہرست درج ذیل ہے۔
# اللغات والكتب المقدسہ وعلوم القرآن۔
# اللغہ والنحو۔
# الأخبار والأنساب۔
# الشعر۔
# علم الكلام۔
# الحديث والفقہ۔
# الفلسفات۔
# الأسماء والخرافات۔
# الاعتقادات۔
# الكيمياء أو الصنعہ۔

## حوالہ جات

زمرہ:دسویں صدی کی عربی کتب
زمرہ:دسویں صدی کی کتابیں
زمرہ:سوانحی لغات
زمرہ:عباسی ادب
زمرہ:عراق سے متعلق تاریخی کتب
استاد اللہ بخش

پیدائش : 1895ء

وفات: 1978ء

آرٹسٹ، وزیر آباد ،پنجاب میں پیدا ہوئے۔ ماسٹر عبد اللہ سے مصوری کی تعلیم حاصل کی۔ 1914ء میں بمبئی گئے اور پانچ برس ایک سٹوڈیو میں بطور فوٹو گرافر اور مصور کام کیا۔ کچھ عرصہ میو اسکول آف آرٹس (موجودہ نیشنل کالج آف آرٹس لاہور) میں استاد رہے۔ ہندو دیومالا اور پنجاب کی دیہاتی زندگی اور ان کی تصویریوں نے ملک گیرشہرت حاصل کی۔ ایک تصویر (آٹھواں حسن ) نے بمبئی آرٹ سوسائٹی کے زیر اہتمام منعقدہ نمائش میں پہلا انعام ملا۔ 1960ء میں صدر پاکستان نے تمغہء امتیاز عطا کیا۔

زمرہ:فن
زمرہ:1890ء کی دہائی کی پیدائشیں
زمرہ:1978ء کی وفیات
زمرہ:بیسویں صدی کے پاکستانی مصور
زمرہ:پاکستانی فنکار
زمرہ:پاکستانی مصور
زمرہ:وزیر آباد کی شخصیات
زمرہ:تمغائے حسن کارکردگی وصول کنندگان
المیہ

ایسی تمثیل جس کا انجام حسرت ناک اور الم ناک ہو، **المیہ** کہلاتی ہے۔ جیسے زہر عشق، امتیاز علی تاج کی انارکلی، شیکسپئیر کا ہملٹ وغیرہ۔ ادبی المیوں کا آغاز یونانِ قدیم سے ہوا۔ اس دور کے المیوں میں ایسکیلس سوفکلیز اور یوری پیدیز کے المیے خصوصیت سے قابل ذکر ہیں۔ جدید المیہ نگاروں میں چیخوف، سٹرنڈبرگ، یوجین اونیل اور میکسویل اینڈرسن سرفہرست ہیں۔

## مزید پڑھیے
ایک محبت سو افسانے

زمرہ:اصناف ادب
زمرہ:اصناف ڈراما
زمرہ:قدیم ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:یونانی ایجادات
زمرہ:انسانیات
زمرہ:تھیٹر کی تاریخ
زمرہ:اصناف تھیٹر
امام بخش پہلوان

**امام بخش پہلوان**، (رستم ہند) رستم زمان گاماں پہلوان کے چھوٹے بھائی، پہلوانوں کے مشہور کشمیری خاندان سے تعلق رکھتا تھا 

انھوں نے لاہور میں کالیا پہلوان اور الہ آباد میں حسین بخش ملتانی جیسے مشہور پہلوانوں کو پچھاڑا اور برصغیر کے طول و عرض میں کئی تاریخی کشتیوں میں کامیابی حاصل کی۔ ان کے بیٹے بھولو پہلوان، اسلم اکرم اور گوگا پہلوان اپنی خاندانی روایت کے امین ہیں اور دیسی کشتی کے علاوہ فری سٹائل کشتیوں میں بھی ہندوستان اور دوسرے ملکوں کے پہلوانوں کو نیچا دکھا چکے ہیں۔

## حوالہ جات

زمرہ:1883ء کی پیدائشیں
زمرہ:بھارتی پیشہ ور پہلوان
زمرہ:پاکستانی پیشہ ور پہلوان
زمرہ:کشمیری نژاد پاکستانی شخصیات
زمرہ:1977ء کی وفیات
زمرہ:بھارتی پیشہ ور مرد پہلوان
زمرہ:ویکی ڈیٹا سے مختلف مختصر وضاحت
امانت لکھنوی

**امانت لکھنوی** شاعر، ڈراما نگار، سید آغا حسن نام، سید آغا رضوی کے بیٹے ۔لکھنؤ میں پیداہوئے وہیں علوم مروجہ کی تحصیل کی۔ شروع میں مرثیے کہتے اور میاں دلگیر سے اصلاح لیتے تھے۔ پھر غزل پر طبع آزمائی کرنے لگے۔ 1835ء میں بعمر بیس سال کسی بیماری سے زبان بند ہو گئی اورقوت گویائی سے محروم ہو کر خانہ نشین ہو گئے۔ دس برس تک یہی حالت رہی۔ 43۔ 1842 میں کربلا روانہ ہوئے 1844ء میں لکھنؤ واپس آئے تو ان کی زبان کھل گئی۔

امانت نے اردو کا پہلا ڈراما اندر سبھا لکھا۔ اس میں وہ استاد تخلص کرتے ہیں۔ اندرسبھا جو دراصل ایک آپرا ہے اتنی مقبول ہوئی کہ دوسرے شاعروں نے بھی اسی طرز کے منظوم ڈرامے لکھے۔ امانت لکھنوی کی اندر سبھا سب سے پہلی مرتبہ لکھنؤ میں کھیلی گئی۔ پھر ملک کے دوسری ناٹک کمپنیاں مدت تک اسے سٹیج کرتی رہیں۔

## تصانیف
* دیوان خزائن الفصاحت 1861ء
* گلدستہ امانت 1852ء
* اندر سبھا 1848ء
* واسوخت 1843ء

## حوالہ جات

زمرہ:1815ء کی پیدائشیں
زمرہ:1858ء کی وفیات
زمرہ:اتر پردیش کے شعرا
زمرہ:انیسویں صدی کے بھارتی ڈراما نگار اور ڈراما نویس
زمرہ:انیسویں صدی کے مرد مصنفین
زمرہ:انیسویں صدی کے ہندوستانی شعرا
زمرہ:بھارتی اردو شعرا
زمرہ:بھارتی مرد شعرا
زمرہ:بھارتی مسلم شخصیات
زمرہ:بھارتی نثر نگار
زمرہ:لکھنؤ کے مصنفین
زمرہ:بھارتی مرد ڈراما نگار اور ڈراما نویس
زمرہ:انیسویں صدی کے ہندوستانی مسلمان
ایمپیڈوکلیز

یونانی فلسفی جس نے “ثبات ہستی “ کے قدیم عقیدے کو ہراکلیتس کے تجربہ تغیر اور حرکت سے ملانے کی کوشش کی۔ اس کے نقطہ نظر کے مطابق کائنات کے چار بنیادی عناصر ہیں۔ خاک، پانی، ہوا اور آگ انھیں عناصر کے ملنے سے تمام چیزیں بنی ہیں۔ محبت اور نفرت دو حرکی اصول ہیں، جن پر ان تمام اجزا کا باہمی ملاپ ہوا ہے۔ یہی دو حرکی اصول خیر اور شر کو جنم دیتے ہیں۔

زمرہ:430 ق م
زمرہ:430 ق م کی دہائی کی وفیات
زمرہ:490 ق م
زمرہ:490 ق م کی دہائی کی پیدائشیں
زمرہ:پانچویں صدی ق م کے شعرا
زمرہ:پانچویں صدی قبل مسیح کی یونانی شخصیات
زمرہ:سائنسی فلسفی
زمرہ:عشق کے فلسفی
زمرہ:قبل سقراطی فلسفی
زمرہ:قدیم یونانی فلسفی
زمرہ:قدیم یونانی ماہرین طبیعیات
زمرہ:یونانی شخصیات
زمرہ:یونانی فلسفی
زمرہ:طبعی فلاسفہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:صقلی یونانی
زمرہ:قدیم اطالوی تاریخ
زمرہ:خودکشیاں بذریعہ چھلانگ
زمرہ:ماگنا گریسا
زمرہ:آگریجنتو کی شخصیات
زمرہ:ناصحانہ شعرا
زمرہ:اطالیہ میں خودکشیاں بذریعہ چھلانگ
زمرہ:یونان میں موت
زمرہ:خودکشی کرنے والی قدیم یونانی شخصیات
زمرہ:قدیم یونانی
زمرہ:قدیم یونانی ادب
زمرہ:قدیم ادب
زمرہ:غیر افسانوی ادب
زمرہ:خودکشیاں
زمرہ:کرامات دکھانے والی شخصیات
امجد اسلام امجد

**امجد اسلام امجد** (پیدائش: 4 اگست 1944ء - وفات: 10 فروری 2023ء) ایک پاکستانی اردو شاعر، ڈراما نگار، گیت نگار، کالم نگار  تھے۔ 50 سال پر محیط کیریئر میں انھوں نے ستر  سے زائد کتابیں تصنیف کیں۔ انھیں اپنے ادبی کام، شاعری اور ٹی وی ڈراموں   کے لیے بہت سے اعزازات ملے، جن میں تمغہ حسن کارکردگی اور ستارۂ امتیاز اور ہلال امتیاز شامل ہیں۔

## سوانح
امجد اسلام کی پیدائش 4 اگست 1944 کو لاہور میں ہوئی۔  انھوں نے اسلامیہ کالج لاہور سے بی۔ اے کرنے کے بعد پنجاب یونیورسٹیسے اردو میں ایم اے کی ڈگری حاصل کی۔ انھوں نے اپنے کیریئر کے آغاز ایم اے او کالج لاہور کے شعبہ اردو میں استاد کی حیثیت سے کیا۔

1975ء اور 1979ء کے درمیان امجد پاکستان ٹیلی ویژن نیٹ ورک کے ڈائریکٹر رہے۔ 1989ء میں انھیں اردو سائنس بورڈ کا ڈائریکٹر بنادیا گیا۔ انھوں نے چلڈرن لائبریری کامپلیکس میں پروجیکٹ ڈائریکٹر کی حیثیت سے خدمات انجام دی تھیں۔ 
## اعزازات
امجد اسلام امجد کو ان کی ادبی خدمات کی وجہ سے انھیں تمغائے حسن کارکردگی اور ستارۂ امتیاز سے نوازا گیا۔ ان کی شخصیت پر تقریباً دس سے زائد تنقیدی کتابیں لکھی جاچکی ہیں۔

## وفات
امجد کی وفات 10 فروری 2023ء کو لاہور میں دل کا دورہ پڑنے ہوئی۔

## تصانیف
ان کے شعری مجموعوں میں درج ذیل شامل ہیں:
* *بارش کی آواز*
* *شام سرائے*
* *اتنے خواب کہاں رکھوں*
* *نزدیک*
* *یہیں کہیں*
* *ساتواں در*
* *فشار*
* *سحر آثار*
* *ساحلوں کی ہوا*
* *محبت ایسا دریا ہے*
* *برزخ*
* *اس پار*

## حوالہ جات

زمرہ:اردو سفر نامہ نگار
زمرہ:اردو شعرا
زمرہ:اکیسویں صدی کے پاکستانی شعرا
زمرہ:اکیسویں صدی کے پاکستانی مرد مصنفین
زمرہ:بیسویں صدی کے پاکستانی شعرا
زمرہ:بیسویں صدی کے پاکستانی مرد مصنفین
زمرہ:بیسویں صدی کے منظر نویس
زمرہ:پاکستانی اردو شعرا
زمرہ:پاکستانی ٹیلی ویژن مصنفین
زمرہ:پاکستانی ڈراما نگار اور ڈراما نویس
زمرہ:پاکستانی سفر نامہ نگار
زمرہ:پاکستانی شعرا
زمرہ:پاکستانی کالم نگار
زمرہ:پاکستانی مصنفین
زمرہ:پنجابی شخصیات
زمرہ:پی ٹی وی اعزاز یافتہ
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:فضلا جامعہ پنجاب
زمرہ:لاہور کے شعرا
زمرہ:لاہور کے مصنفین
زمرہ:لاہوری شخصیات
زمرہ:نگار اعزاز جیتنے والی شخصیات
زمرہ:ویکی ڈیٹا سے مختلف مختصر وضاحت
زمرہ:1944ء کی پیدائشیں

زمرہ:2023ء کی وفیات
زمرہ:صوبہ پنجاب (برطانوی ہند) کی شخصیات
امرت

لغوی معنی آب حیات، ہندی دیومالا کے مطابق جب دیوتاؤں اور اسرؤں میں جنگ ہوئی اور دیوتاؤں کو شکست ہوئی تو انھوں نے وشنو سے فریاد کی۔ جنھوں نے حکم دیا کہ سمندر کو بلویا جائے۔ کوہ ندھیا چل مدھانی (رئی) بنا، شیش ناگ رسی بنا اور دیوتاؤں نے سمندر کو بلویا۔ دیگر اشیاء کے علاوہ اس سے امرت پیدا ہوا جسے دیوتاؤں نے پی کر اسروں پر فتح پائی۔
* ’ ا ‘ اور ’ مرت ‘ مور سے لقب، اس لفظ کا مطلب ’ لافانی ‘ ہے۔ ویدوں اور ہندو اساطیر میں یہ مشروب ’ ابدی ‘ اور لافانی ہو جانے سے مشروط ہے۔ اصل یونانی لفظ am(b)rotos یعنی am(b)rosia یعنی خوراک ہے جو صرف دیوتاؤں کے لے ے مخصوص ہے اور وہی ابدیت عطا کرتے ہیں ۔
* ’ سوم ‘ اور ’ امرت ‘ کی اصلاحات میں اس قدر ابہام پایا جاتا ہے۔ حالانکہ اشتقاقیات Ktymologecaly کی رو سے امرت آسمانی مشروب ہے اور سوم، بہ اعتبار تعریف، بطور رسم دیوتاؤں کی نذر ہے، جسے پروہت نوش جان کرتے ہیں۔ اگرچہ اس امتیاز کو ہمیشہ ملحوظ خاطر رکھا جاتا ہے، لیکن امرت کا ذکر صرف اساطیر میں ملتا ہے۔ جب کہ سوم کا جہاں بھی ذکر ملتا ہے اس کا تقریباً ہمیشہ ایک پودے سے حاصل کیا جانا بتایا جاتا ہے۔ رگ وید کی رو سے ’ امرت سمندروں میں سے ہے اور اس لے ے شفا بخش ہے۔ سو سوم نے بھی یہی بتایا ہے کہ صحت بخش تمام مرہم سمندر میں پائے جاتے ہیں۔ لیکن دوسری مناجات میں امرت کو دودھ اور بارش کے برابر قرار دیا گیا ہے۔ ’ ماروت ( طوفانوں کا دیوتا ) ہمیں افزائش کے لے ے بارش عنایت کرے یا حیات سے مملو بادل سے امرت برستا ہے یا گائے کے باڑے سے امرت بہتا ہے ۔
	* ویدوں کی بعد کی عبارتوں میں سوم ( چاند دیوتا ) کو سوم رس کا دعا قبول کرنے والا بتایا گیا ہے۔ لیکن کہیں کہیں سوم کے متبادل ’ امرت ‘ بھی استعمال ہوا
ہے۔ اتھر وید میں امرت کی اصل کے متعلق بیان ہوا ہے کہ یہ یگیہ کے چاولوں کی پکوائی کے دوران تیار ہوا تھا اور موت پر حاوی ہونے کی طاقت رکھتا ہے۔ دیوتاؤں نے اس کی قدر و قیمت کے باعث اس کی حفاظت میں ہر ممکن طریقہ استعمال کیا، لیکن گرڈ اسے چرانے میں کامیاب ہو گیا۔ اس کا کرتب مہابھارت میں بیان ہوا ہے۔ ایک دوسرے اسطورے کے مطابق دیوتاؤں کا معالج ذہن ون تری بلوے ہوئے سمندروں میں سے امرت کا جام لیے نمودار
* ہوا تھا ۔
* ماخذ
* منو دھرم شاشتر۔ ( گلوسری کشاف اصطلاحات ٰ) ترجمہ ارشد رازی
*

زمرہ:ابدیت
زمرہ:رگ وید
زمرہ:سنسکرت الفاظ اور جملے
زمرہ:مضامین جن میں تبتی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:ہندو علم الاساطیر
زمرہ:سکھ رسومات
زمرہ:ویکی ڈیٹا سے مختلف مختصر وضاحت
زمرہ:زنانہ ذاتی نام
امرناتھ

**امرناتھ** : ہندوؤں کا ایک تیرتھ، کشمیر میں واقع ہے۔ ایک حجرہ نما غار کے اندر شیو جی کا ایک پرانا “لنگ“ ہے۔ جس کے درشن کے لیے یاتری پورے ہندوستان سے آتے ہیں۔ ہنود کا عقیدہ ہے کہ یہ شیو دیوتا کی رہائش گاہ تھی۔
تصغیر|برف کا شیو لنگ
## حوالہ جات

## بیرونی روابط

* 
* Amarnath: Journey to the shrine of a Hindu god, *[[Boston Globe]]* photographs, 13 July 2012

زمرہ:بھارت میں شیو مندر
زمرہ:جموں و کشمیر کے غار
زمرہ:جموں و کشمیر کے مندر
زمرہ:کشمیر
زمرہ:ہندوؤں کے مقامات زیارت
زمرہ:کامنز زمرہ جس کا ربط ویکی ڈیٹا پر ہے
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:ہندوستان میں ہندو یاتریوں کے مقامات
امرناتھ (مصنف)

پیدائش : 1857ء 

انتقال:1905ء

پنجابی ادیب، بنگہ ضلع جالندھر میں پیدا ہوئے۔ عمر کا ابتدائی حصہ لکھنؤ میں بسر ہوا۔ وہیں سے بی۔ اے کیا۔ اس کے بعد ڈیرہ اسماعیل خان میں منصف ہو گئے۔ انھوں نے سید وارث شاہ کی کتاب، ہیررانحھا کو ڈرامے کی شکل میں ‌ لکھا۔ جو پنجابی زبان میں پہلا ڈراما ہے۔ 1895ء میں پنڈدادنخان ضلع جہلم سے پہلا پنجابی اخبار امرت پترکا نکالا جو فارسی رسم الخط میں چھپتا تھا۔ 

زمرہ:پنجابی نثر نگار
امرء القیس

چھٹی صدی عیسوی

ظہور اسلام سے قبل عرب کا نامور شاعر نجد میں پیدا ہوا۔ اس کا باپ حجربن عمر و قبیلہ کندہ کا سردار تھا۔ لڑکپن ہی سے آزاد طبع اور سیلانی تھا۔ جوانی کا بیشتر حصہ صحرانوردی میں گزارا۔ جب حجر اپنے قبیلے کے ہاتھوں مارا گیا تو امرءالقیس جسٹینن قیصرروم سے مدد لینے کے لیے قسطنطنیہ گیا۔ قیصر نے فوج کا ایک دستہ اس کی کمان میں دے دیا۔ مگر ابھی راستے ہی میں تھا کہ قیصر نے اسے ایک زہر آلود عبا (یارزہ) بھیجی جسے پہنتے ہی وہ مر گیا۔ کہتے ہیں کہ اس نے قیصر کی لڑکی کو ورغلایا تھا۔ بعض روایتوں کے مطابق اس کی موت چیچک سے ہوئی۔

عرب شاعروں نے امرء القیس کا درجہ بہت بلند ہے۔ اُس کے کمال فن نے نہ صرف عرب و ایشیا بلکہ یورپ تک کے نقادوں سے داد تحسین وصول کی۔ اس کا ایک قصیدہ (معلقہ) زمانہ جاہلیت کے ان سات لافانی قصائد (سبعہ معلقات) میں سے ہے جنھیں آب زر سے لکھ کر کعبہ پر آویزاں کیا گیا تھا۔ اس قصیدے کا دنیا کی متعدد زبانوں میں ترجمہ ہو چکا ہے۔ اس کا ایک دیوان بھی موجود ہے۔ جو پہلی بار پیرس سے 1877ء میں شائع ہوا۔

زمرہ:بنو لخم
زمرہ:تیسری صدی کی عرب شخصیات
زمرہ:تیسری صدی میں مشرق وسطی کے بادشاہ
زمرہ:چوتھی صدی کی عرب شخصیات
زمرہ:چوتھی صدی میں مشرق وسطی کے بادشاہ
زمرہ:عربی شعراء
ام عمارہ

**نسیبہ بنت کعب** ام عمارہ کنیت، قبیلہ خزرج کے خاندان نجار سے تھیں۔
## نام و نسب
نسیبہ نام، اُم ُعمارہ کنیت، قبیلہ خزرج کے خاندان نجار سے ہیں، نسب نامہ یہ ہے : اُمّ۔ ُعما۔ َرہ بنت کعب بن عمرو بن عوف بن مبذول بن عمرو بن غنم بن مازن بن نجار۔
## اسلام
غزِیہ بن عمرو کے ساتھ بیعتِ عقبہ میں شرکت کی۔ بیعتِ عقبہ میں 73 مرد اور دو عورتیں شامل تھیں، اُمّ عمارہ کا بھی انہی میں شمار ہوتا ہے۔

## نکاح
پہلا نکاح زید بن عاصم سے ہوا، پھر۔ غزِیہ بن عمرو کے عقدِ نکاح میں آئیں۔
## غزوات میں شرکت
غزوہ احد میں شریک ہوئیں اور نہایت پامردی سے لڑیں، جب تک مسلمان فتحیاب تھے، وہ مشک میں پانی بھر کر لوگوں کو پلا رہی تھیں، لیکن جب شکست ہوئی تو آنحضرتﷺ کے پاس پہنچیں اور سینہ سپر ہوگئیں، کفار جب آپ پر بڑھتے تھے تو تیر اور تلوار سے روکتی تھیں۔ آنحضرتﷺ کا خود بیان ہے کہ میں اُحد میں ان کو اپنے دائیں اور بائیں برابر لڑتے ہوئے دیکھتا تھا۔ ابن قمیئہ جب درّاتا ہوا آنحضرتﷺ کے پاس پہنچ گیاتو اُمّ عمارہ نے بڑھ کر روکا۔ چنانچہ کندھے پر زخم آیا اور غار پڑ گیا، انھوں نے بھی تلوار ماری لیکن وہ دوہری زرہ پہنے ہوئے تھا اس لیے کارگر نہ ہوئی۔
بعض روایتوں میں ہے کہ انھوں نے ایک کافر کو قتل کیا تھا، اُحد کے بعد بیعتِ الرضوان، خیبر اور فتح مکہ میں بھی شرکت کی۔
ابوبکرکے عہد میں یمامہ کی جنگ پیش آئی، مسیلمہ کذّاب مدعی نبوّت سے مقابلہ تھا۔ اُمّ عمارہ اپنے ایک لڑکے (حبیب) کو لے کر خالدکے ساتھ روانہ ہوئیں اور جب مسیلمہ نے ان کے لڑکے کو قتل کر دیا تو انھوں نے منت مانی کہ ’’یا مسیلمہ قتل ہوگا یا وہ خود جان دے دیں گی۔ ‘‘ یہ کہہ کر تلوار کھینچ لی اور میدان جنگ کی طرف روانہ ہوئی اور اس پامردی سے مقابلہ کیا کہ 12 زخم کھائے اور ایک ہاتھ کٹ گیا، اس جنگ میں مسیلمہ بھی مارا گیا۔

## وفات
اس کے بعد معلوم نہیں کب تک زندہ رہیں۔
## اولاد
وفات کے وقت چار اولادیں یادگار چھوڑیں، حبیب، عبد اللہ (پہلے شوہر سے) تمیم، خولہ (دوسرے شوہر سے)۔
## فضل وکمال
چند حدیثیں روایت کی ہیں، جوعباد بن تمیم (پوتے) لیلے(کنیز) عکرمہ، حارث، ابن کعب اور ام سعد بنت سعد بن ربیع سے مروی ہیں۔

## حالات زندگی
اخلاق: آنحضرتﷺ سے ان کو جو محبت تھی اس کا اصلی منظر تو غزوۂ اُحد میں نظر آتا ہے لیکن اور بھی چھوٹے چھوٹے واقعات ہیں۔ ایک مرتبہ آنحضرتﷺ ان کے مکان میں تشریف لائے تو انھوں نے کھانا پیش کیا ارشاد ہوا: ’’تم بھی کھاؤ،‘‘ بولیں : میں روزہ سے ہوں۔ آنحضرتﷺ نے کھانا نوش فرمایا اور فرمایا کہ روزہ دار کے پاس اگر کچھ کھایا جائے تو اُس پر فرشتے درود بھیجتے ہیں۔
ام عمارہ نے کہا کہ یا رسول اﷲﷺ! آپ ﷺدعا فرمائیے کہ اﷲ تعالیٰ ہم لوگوں کو جنت میں آپ ﷺ کی خدمت گزاری کا شرف عطا فرمائے اس وقت آپ ﷺ نے ان کے لیے اور ان کے شوہر اور ان کے بیٹوں کے لیے اس طرح دعا فرمائی کہ۔

اَللّٰھُمَّ اجْعَلْھُمْ رُفَقَائِیْ فِی الْجنَّۃِ۔
یااﷲعزوجل! ان سب کو جنت میں میرا رفیق بنا دے۔
بی بی ام عمارہ زندگی بھر علانیہ یہ کہتی رہیں کہ رسول اﷲﷺ کی اس دعا کے بعد دنیا میں بڑی سے بڑی مصیبت بھی مجھ پرآجائے تو مجھ کو اس کی کوئی پروا نہیں ہے۔ ≥

## حوالہ جات

زمرہ:اصحاب بیعت عقبہ
زمرہ:ایشیائی جنگوں میں خواتین
زمرہ:جنت البقیع میں مدفون شخصیات
زمرہ:صحابیات
زمرہ:مشرق وسطیٰ کی جنگوں میں شریک خواتین
زمرہ:نو مسلمین
زمرہ:قرون وسطی جنگ میں خواتین
ام کلثوم بنت عقبہ

**ام کلثوم بنت عقبہ** صحابیہ تھیں۔ والد عقبہ بن ابی معیط قبیلہ امیہ کا ایک ممتاز شخص تھا۔ اسے اسلام سے سخت عداوت تھی۔ آپ عثمان غنی کی سوتیلی بہن ہیں۔ 7ھ میں صلح حدیبیہ کے بعد حضرت ام کلثوم نے مدینہ کی طرف ہجرت کی اور خزاعہ نامی ایک شخص کے ہمراہ مکہ سے پاپیادہ روانہ ہوئیں۔ مدینہ پہنچیں تو دوسرے روز ان کے بھائی بھی پہنچ گئے اور انھوں نے ام کلثوم کی واپسی کا مطالبہ کیا۔ صلح نامہ کی شرائط میں بھی مرقوم تھا کہ قریش کا کوئی آدمی مدینے آیا تو واپس کر دیا جائے۔ مگر اسی وقت یہ آیت اتری:
:مسلمانو! جب تمھارے پاس مسلمان عورتیں ہجرت کرکے آئیں تو ان کو جانچ لو۔ خدا ان کے ایمان کو اچھی طرح جانتا ہے۔ اب اگر تم کو معلوم ہو کہ وہ مسلمان ہیں تو ان کو کافروں کے ہاں واپس مت بھیجو۔

اس حکم کے بعد رسول خدا نے ام کلثوم کو واپس کرنے سے انکار کر دیا۔ اور ان کا نکاح زید بن حارثہ سے کر دیا۔ جب زید نے غزوہ موتہ میں شہادت پائی تو زبیر بن العوام کے نکاح میں آئیں۔ انھوں نے طلاق دے دی تو عبدالرحمن بن عوف سے نکاح کر لیا۔ ان کی وفات کے بعد عمرو بن العاص سے نکاح پڑھایا اور یہ ان کا آخری نکاح تھا۔ آپ عہد فاروقی تک زندہ رہیں۔ زید اور عمر بن العاص سے کوئی اولاد نہیں ہوئی۔ زبیر سے زینب اور عبد الرحمن بن عوف سے ابراہیم، حمید، محمد اور اسماعیل پیدا ہوئے۔
## قبول اسلام اور ازدواجی زندگی
یہ مکہ مکرمہ میں مسلمان ہوئیں اور چونکہ مفلسی کی وجہ سے سواری کا انتظام نہ ہو سکا اس لیے پیدل چل کر انھوں نے ہجرت کی اور مدینہ منورہ پہنچ کر محمد  سے بیعت ہوئیں مدینہ میں ان سے زید بن حارثہ نے نکاح فرمالیا پھر جب وہ *موتہ* میں شہید ہو گئے تو ان سے زبیر نے نکاح کر لیا، پھر طلاق دے دی تو دوسرے صحابی عبد الرحمن بن عوف نے ان سے نکاح فرما لیا اور ان کے شکم سے ابراہیم و حمید دو فرزند پیدا ہوئے پھر جب عبدالرحمن بن عوف کی وفات ہو گئی تو فاتح مصر عمرو بن العاص نے ان سے نکاح کیا اور چند مہینے زندہ رہ کر وفات پا گئیں یہ عثمان غنی کی ماں کی طرف سے بہن ہیں ۔

## مزید دیکھیے
* صحابیات

## حوالہ جات

زمرہ:610ء کی دہائی کی پیدائشیں
زمرہ:650ء کی دہائی کی وفیات
زمرہ:بنو امیہ
زمرہ:صحابیات
زمرہ:ساتویں صدی کی عرب شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پہلی صدی ہجری میں عرب
اسماعیل

**اسماعیل** ( ISO 259-3، *Yišmaˁel*;  ;  **; ) قرآن اور تنک کی ایک برگزیدہ شخصیت،اسلام، یہودیت اور مسیحیت کے مطابق ابراہیم کے پہلے بیٹے، عام یہودی روایت کے مطابق اسماعیل کی پیدائش ابراہیم اور سارہ کی لونڈی ہاجرہ کے ہاں ہوئی،() بعض یہودی اور اکثر مسلمان اہل علم کے نزدیک ہاجرہ فرعون کی لونڈی نہیں، بلکہ حقیقی بیٹی تھی۔ بائبل کی کتاب گنتی کے مطابق اسماعیل کی وفات 137 سال کی عمر میں ہوئی۔ ().
## عیسائیت اور یہودیت میں
اسماعیل (عبرانی میں: יִשְׁמָעֵאל) کا مطلب دونوں زبانوں (عربی و عبرانی) میں ہے: "اللہ نے سنا" — یعنی اللہ نے ابراہیم کی دعا سن لی کہ اس کو بیٹا عطا ہو، تو اسماعیل کو عطا فرمایا۔
اسماعیل حضرت ابراہیم کے بڑے بیٹے تھے جو ہاجر سے پیدا ہوئے، جو حضرت ابراہیم کی بیوی سارہ کی کنیز تھیں۔
اسماعیل کا ذکر سب سے پہلے کتاب پیدائش (سفر التكوين) میں آیا ہے، جہاں انھیں حضرت ابراہیم کے ہاجرہ سے پیدا ہونے والے بڑے بیٹے کے طور پر بیان کیا گیا ہے اور ہاجرہ کو "مصری لونڈی" کہا گیا ہے۔
یہودیت اور عیسائیت اسماعیل کی نبوت کو تسلیم نہیں کرتیں۔

## حوالہ جات

زمرہ:ابراہیم
زمرہ:اسلام میں انبیا اور رسل
زمرہ:اسلام میں بائبل کی شخصیات
زمرہ:بنو عدنان
زمرہ:بیسویں صدی ق م کی شخصیات
زمرہ:تاریخ عرب
زمرہ:شخصیات تورات
زمرہ:شخصیات جن کا وجود مشکوک ہے
زمرہ:عرب ثقافت
زمرہ:کتاب پیدائش کی شخصیات
زمرہ:ظہورات ملائکہ
زمرہ:کامنز زمرہ جس کا ربط ویکی ڈیٹا پر ہے
زمرہ:اسلامی ثقافت
زمرہ:تاریخ اسلام
زمرہ:محمد بن عبد اللہ کے آباؤ اجداد
زمرہ:ابراہیم کی اولاد
زمرہ:ہاجرہ
زمرہ:اسماعیلیوں
زمرہ:اجداد عرب
زمرہ:عرب انبیا
زمرہ:قرآن
زمرہ:زرخیز ہلال
زمرہ:یہودی علم الاساطیر
زمرہ:مورمن کی کتاب
زمرہ:اسلامی اساطیر
زمرہ:شخصیات عہد قدیم
زمرہ:ارض مقدسہ کے مقدسین
زمرہ:یہودی مسیحیت
زمرہ:مسیحیت
امیر علی شاعر

پیدائش: 1877ء
وفات: 1941ء

پنجابی شاعر۔ ضلع گورداسپور کے گاؤں بھرت کے رہنے والے تھے۔ تعلیم ادھوری چھوڑ کر سیرو سیاحت کی غرض سے مکہ معظمہ، مدینہ اور اصفہان گئے۔ چار سال بعد لوٹے تو امرتسر آکر ریلوے میں ملازم ہو گئے۔ ملازمت راس نہ آئی تو استعفیٰ دے کر لاہور آ گئے اور پنجابی زبان میں قصے لکھنے لگے۔ خود ہی چھاپتے اور خود ہی بازاروں میں گا کر بیچتے۔ چھوٹے قصوں کے علاوہ (وڈا جنگ نامہ) کے نام سے ایک ضخیم قصہ لکھا جو 512 صفحات پر مشتمل ہے۔ علم طب کے بھی ماہر تھے۔ پنجابی ادب کی خدمات کے اعتراف کے طور پر لاہور میں فلیمنگ روڈ سے گوالمنڈی تک آنے والی سڑک کا نام امیر علی شاعر روڈ اور چونے منڈی کے ایک محلے کا نام محلہ امیر علی شاعر رکھا گیا۔ 

زمرہ:پنجابی زبان کے شعرا